[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraNov 30, 20223 min read"}, {"text_idx": "#000006", "text": "*For English review, see language toggle switch on top of webpage*"}, {"text_idx": "#000008", "text": "Mae Rachel Bright, awdur y llyfr hynod o lwyddiannus, Y Llew Tu Mewn, yn ei ho\u0302l gyda llyfr arall sydd yr un mor annwyl. Oes gennych chi boenwr bach yn eich ty\u0302 chi? Os felly, dyma lyfr delfrydol i gynnal sgwrs am yr hen deimladau annifyr \u2018na sy\u2019n gallu codi i\u2019r wyneb o dro i dro."}, {"text_idx": "#000009", "text": "Dyma stori fach charming am ddinosor bach sy\u2019n edrych ymlaen at antur gyffrous a phicnic blasus. Ond yn fuan iawn, daw\u2019r cymylau duon i dywyllu ei ddiwrnod a rhoi stop ar ei hwyl. Oes ganddo ddigon o fwyd? Fydd o\u2019n cael niwed yn y goedwig fawr? Mae pob math o bryderon yn chwyrlio yn ei ben."}, {"text_idx": "#000010", "text": "Caiff y teimladau anxious yma eu mynegi fel \u2018pili-palod\u2019 yn y bol -cysyniad digon syml y bydd plant yn gallu ei ddeall. Dwi\u2019n licio fod y llyfr yn defnyddio\u2019r syniad yma fel trosiad i helpu i esbonio a thrafod pwnc sy\u2019n gallu bod yn anodd ei ddisgrifio. Wedi dweud hynny, efallai bydd rhaid esbonio i\u2019r plant lleiaf na fydd pili pala go iawn yn hedfan allan o\u2019u bol! (dwi\u2019n cofio darllen cerdd \u2018sdalwm am hogyn o\u2019r enw Bili Bolyn oedd yn bwyta lot o afalau - mi oni\u2019n convinced wedyn fod 'na goeden fala am dyfu drwy fy mol os faswn i\u2019n llyncu un o'r hadau!)"}, {"text_idx": "#000011", "text": "Mam y dinosor bach sy\u2019n achub y dydd, ac mae ganddi gyngor doeth i\u2019r poenwr bach. Dwi wedi colli cownt ar y nifer o weithiau mae mam a dad wedi dweud geiriau o gysur wrthyf pan roedd y felan arnaf. Weithiau, mae jest lleisio\u2019ch pryderon a chael rhywun yno\u2019n gwrando\u2019n gwneud byd o wahaniaeth."}, {"text_idx": "#000012", "text": "\u2018Da ni gyd wedi eu profi nhw yn do? Teimladau rhyfedd neu anghyfforddus. Boed hynny ar ddiwrnod cyntaf yn yr ysgol neu ar o\u0302l symud ty\u0302 - mae unrhyw sefyllfa newydd, annisgwyl neu\u2019r unknown yn gallu deffro\u2019r pili-palod yn y stumog."}, {"text_idx": "#000013", "text": "A wyddoch chi be? Mae bod yn nerfus neu boeni am bethau weithiau yn gwbl naturiol, ond wrth gwrs mae rhai unigolion yn poeni\u2019n fwy nac eraill. Yn o\u0302l rhai ffigyrau, mae gor-bryder yn cynyddu ymysg plant a phobl ifanc, ac roedd hynny cyn y pandemig!"}, {"text_idx": "#000014", "text": "Yn sicr bydd y llyfr yma\u2019n hanfodol i unrhyw un sydd a\u0302 phlentyn ifanc sy\u2019n poeni dipyn am wahanol bethau, ond i fod yn onest, \u2018da ni gyd yn poeni o dro i dro, felly mae\u2019r llyfr yn addas i\u2019w ddarllen gydag unrhyw blentyn. Mae\u2019n cynnig y sbardun i gael sgwrs am y teimladau hyn; sut i\u2019w hadnabod a sut i geisio delio a\u0302 hwy."}, {"text_idx": "#000015", "text": "O ran y lluniau, maen nhw\u2019n ddigon del. Wyddwn I ddim llawer am gelf i fod yn onest, a dwi un ai yn hoffi lluniau mewn llyfr, neu ddim. Mae\u2019r rhain yn ciwt ac mae\u2019r defnydd o liw yn effeithiol, gyda lliwiau tywyll yn disgrifio\u2019r pryderon, tra bod lliwiau\u2019n llenwi\u2019r tudalennau wrth i\u2019r poenau ddiflannu."}, {"text_idx": "#000016", "text": "I mi, mae rhai o\u2019r tudalennau\u2019n teimlo reit \u2018brysur\u2019 oherwydd y ddwy iaith, ond dwi\u2019n meddwl fod hynny\u2019n bris bychan i\u2019w dalu am gael llyfr dwyieithog. Mae\u2019r galw am lyfrau fel hyn yn cynyddu, yn enwedig gan rieni di-Gymraeg neu rhai sydd a\u0302 sgiliau Cymraeg cyfyngedig ond sy\u2019n awyddus i helpu eu plant and I\u2019m all for it! Drwy gynnig y stori yn y ddwy iaith, ochr yn ochr, gall hyn agor y drws i fwy o bobl at fwy o lyfrau Cymraeg. Ideal."}, {"text_idx": "#000018", "text": "Pen ar y bloc, roedd yn well gen i Y Llew Tu Fewn, ond mae Y Poenisawrws yn llyfr da, defnyddiol gyda neges bwysig i\u2019r oes sydd ohoni ac mae\u2019r lluniau\u2019n neis!"}, {"text_idx": "#000021", "text": "Nid ydym yn gyfrifol am gynnwys gwefannau allanol."}, {"text_idx": "#000023", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000024", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]